ጸረ ሰላም ሃይሎን በንቃት በመጠበቅ ላይ መሆናቸውን በጋምቤላ የሚገኙ የ 12ኛ ክፍለ አባላት ገለጹ
አዲስ አባባ፤ ግንቦት 30/2006 (ዋኢማ) – ሩቅ አስባ ሩቅ ለማደር እየተጋች ያለችን አገር ዓላማ ከግብ ለማድረስ ጸረ ሰላም ሃይሎን በንቃት በመጠበቅ ላይ መሆናቸውን በጋምቤላ የሚገኙ የ 12ኛ ክፍለ ጡር መኮንኖችና አባላት ገለጹ።በጋምቤላ ክልል የሚገኙ የ12ኛ ክፍለ ጦር የ5ኛ ረጅመንት የመከላከያ ሰራዊት አባላት የልማት መሰረት የሆነውን ሰላም እንዳይደፈረስ የሚያደርጉትን ጥበቃና ትግል አጠናክረው እንደሚቀጥሉ አስታውቀዋል ።23ኛውን የግነቦት የድል በዓል ምክንያት በማድረግ በተደረገው ውይይት እንዳስታወቁት ሰራዊተየ የአገሪቱን ልማት ቀጣይነት በሚያረጋግጥ መልኩ ይንቀሳቀሳል።በ12ኛ ክፍለ ጦር የ5ኛ ረጅመንት ዋና አዛዥ ሌተናል ኮሎኔል ሃይሉ ወልደጊወርግስ ባደረጉት ንግግር ሰራዊቱ የአገር ዳርድንበር ከማስከበር ጎን ለጎን በልማት የሚያደርገውን ተሳትፎ አጠናክሮ ይቀጥላል።የረጅመንቱ የህዝብ ግንኙነት ሃላፊ ሻለቃ በዛብህ በዙና አስር አለቃ ብርሃኑ ማህደር በበኩላቸው የግንቦት 20 የድል በዓል ለኢትዮጵያ ህዝብ ያስገኘውን ከፍተኛ ፋይዳ ተንትነዋል።የሰራዊቱ አባላት አስር አለቃ ተሰማ ገረማ፣ አሰር አለቃ እሸቱ ኡላንጎና ወታደር ዓብደላ መሐመድ ደግሞ በግንቦት 20 የድል በዓል መፈጠራቸው ዕድለኞች መሆናቸውን ገልጸው ኢትዮጵያ የያዘችውን የልማት ጎዳና ለማስቀጠል ሰላምን በማረጋገጥ ረገድ የህይወት መስዋዕትነት ለመክፈል ዝግጁና ቁርጠኞች ነን ብለዋል።